b"\n_START_ARTICLE_\n.ru\n_START_SECTION_\nBakgrunn\n_START_PARAGRAPH_\nOpprettelsen av .ru i 1994 ble innledet av en historisk avtale i 1993, kjent som \xc2\xabAgenda for administrasjon av toppniv\xc3\xa5domenet .ru\xc2\xbb. I henhold til avtalen ble ansvaret for administrative og tekniske funksjoner for det nasjonale domenet .ru overdratt til det Russiske institutt for offentlige nettverk (RIPN).\n_START_SECTION_\nUtvikling av .ru\n_START_PARAGRAPH_\nRusslands nasjonale domene utvikles raskt, i henhold til prinsipper om selvregulering. I 1993 ble en uformell union, \xc2\xabKoordineringsgruppen for .ru-toppniv\xc3\xa5domenet\xc2\xbb, som inkluderte de fremste russiske internettleverand\xc3\xb8rene s\xc3\xa5 vel som nettverk innen vitenskap og utdanning, og som betrodde RIPN med administrasjonen av .ru-domenet, og ordningen er videref\xc3\xb8rt til dags dato._NEWLINE_I 1998 etablerte RIPN og \xc2\xabKoordineringsgruppen for .ru-toppniv\xc3\xa5domenet\xc2\xbb en sammenslutning for domeneregistering. Deretter, i 2000, ble det introdusert og gjennomf\xc3\xb8rt et nytt, distribuert system for registrering av andreniv\xc3\xa5-domenenavn i .ru-domenet, gjennom akkrediterte registrarer. Dette la til rette for registrering av domenenavn i et markedstilpasset system._NEWLINE_I 2001 ble det signert en avtale mellom det russiske kommunikasjonsdepartementet og \xc2\xabKoordineringssenteret for internasjonale domener\xc2\xbb. RIPN ble en av med-grunnleggerne av senteret, som fortsatte \xc3\xa5 st\xc3\xb8tte det sentraliserte tekniske aspektet ved driften av det nasjonale domenet. For \xc3\xa5 beholde kontinuitet i arbeidet ble en av senterets komitt\xc3\xa8er etablert med basis i \xc2\xabKoordineringsgruppen for .ru-toppniv\xc3\xa5domenet\xc2\xbb._NEWLINE_Koordineringssenteret utvikler regelverk for registrering av domenenavn i .ru-domenet, akkreditering av registrarer og promoterer perspektivprosjekter for det nasjonale domenets videre vekst. RIPN's rolle er \xc3\xa5 sikre at den tekniske basen for det nasjonale domenet fungerer. Det tekniske senteret arbeider direkte med registrarene, og st\xc3\xb8tter registreringsenheten og DNS."